जन्म के बाद बच्चे को मां का दूध देना जरूरी: डा. तरनजीत
प्राथमिकस्वास्थ्य केन्द्र में चाइल्ड हेल्थ संबंधी ब्लाक स्तरीय वर्कशाप लगाई गई। मेडिकल अधिकारी डा. तरनजीत कौर ने कहा जच्चा-बच्चा की स्वास्थ्य संभाल बहुत जरूरी है। महिला के गर्भवति होने पर उसकी संतुलित खुराक का ध्यान रखें क्योंकि गर्भ में बच्चा अपनी मां से ही आहार प्राप्त करता है। जन्म के बाद जल्द से जल्द मां का दूध बच्चे को दिया जाना चाहिए।
ब्लाक एक्सटेंशन एजुकेटर बिक्रमजीत सिंह ने कहा कि बच्चे के 6 माह का हो जाने पर उसकी मां के दूध के साथ बाहरी आहार जैसे कि दलिया, दालें आदि सही तरह मैश करके देनी चाहिए। समय-समय पर बच्चे का भार और लंबाई की जांच करनी चाहिए। डा. लखविंदर सिंह चाहल ने कहा बच्चा तेजी से अपना शारीरिक और मानसिक विकास कर रहा होता है। इस मौके पर उसकी शारीरिक मानसिक जरुरतों की पूर्ति होना जरुरी है। बच्चो को सही तरीके मिकदार में मां का दूध देना जरूरी है। आहार इस तरह का होना चाहिए जो बच्चे की सभी जरुरतों की पूर्ति कर सके। उन्होंने कहा कि नवजात लड़की है या लड़का, इस आधार पर खुराक में भेदभाव ठीक नहीं है। इस मौके पर आशा वर्करों और आए गणमान्यों को बच्चे की खुराक, संभाल आदि संबंधी जानकारी दी गई। इस मौके पर बलकार सिंह एसआई, डा. बरिंदर सिंह, जसविंदर सिंह, जोगिंदर कौर एलएचवी, मंगल सिंह वर्कर के अलावा अन्य शामिल थे।
hin_Deva hin_Deva hin_Deva